དེའི་དུས་ཁྱིམ་ཚང་སོ་སོའི་འབྱོར་འཁོས་ཞན་ན་ཡང་།རང་རང་གི་འཛོམས་ཚོད་ཀྱིས་ལོ་གསར་ལ་རོལ་ཚེ་དེ་ནི་དངོས་གནས་གོ་རིམ་གསལ་ཞིང་ཞིབ་ཆ་དོད་ལ།མི་དགའ་ལྷ་སྐྱིད་ཀྱི་ལྷན་འཛོམས་དུས་ཆེན་བཟང་ཤོས་ཤིག་ཏུ་འདོད།ཡིན་ཡང་ཉེ་བའི་ལོ་འདི་འགའི་རིང་དུ་སྤྱི་ཚོགས་འཚོ་བའི་ཆ་རྐྱེན་ཇེ་ལེགས་སུ་བྱུང་བས།ལོ་གསར་གྱི་ཉིན་འདི་དག་གཅིག་པོར་བལྟས་ནའང་ཤེས་སྲིད་དེ།ཁྱིམ་ཚང་ལ་ལས་འབྱོར་བ་བཟང་བའི་རྟགས་སུ་ཅུང་ཡིན་མདོག་ཁ་པོ་དང་ཡོད་མདོག་བསྟན་ཏེ་ལོ་གསར་གྱི་ཉོ་བཅའ་རླངས་འཁོར་ཆེ་བའི་འཁོར་སྒམ་ནང་དུ་དབོར་འདྲེན་བྱེད་ཀྱིན་ཡོད་ལ།ཁྱིམ་གྱི་ཅོག་ཙེའི་སྟེང་གི་སྡེར་ཀ་ནི་ཁང་བརྩེགས་བཞིན་མཐོན་པོར་བསྒྲིགས་ཏེ་ཕྱུག་བདག་ཕན་ཚུན་བར་བཤམས་སྟོན་གྱི་འགྲན་སྡུར་ལྟ་བུའི་སྲོལ་ངན་ཞིག་ཆགས་འདུགའདི་ནི་ལྷ་སྲོལ་དང་མི་སྲོལ་གང་ལ་ཡང་མ་བསྟུན་པའི་འཆལ་སྤྱོད་ཅིག་ཏུ་འདོད་པས།ཁ་དཔེར་ཡང་ཕྱུག་པོའི་འགྲོ་ཡ་བྱས་ན་མེད་པོའི་རྩམ་ཁུག་སྟོང་པར་འགྱུར་ཞེས་པ་མིན་ནམ།དེར་བརྟེན་ང་ཚོས་ལོ་རེའི་ལོ་གསར་རོལ་སྐབས་ཀྱང་གཙོ་བོ་ཁྱིམ་ཚང་རང་སྟེང་གི་འཁོས་ཀའི་ལེགས་ཞན་ལྟར་གང་ལ་གང་འཚམ་བྱ་རྒྱུ་ནི་ཅིས་ཀྱང་དོ་སྣང་བྱ་དགོས་པའི་གནད་དམ་པ་རེད་འདོད་དོ།།